Niy ma nadzieje dlŏ ludzkości, 25.03.2018
- Jezus chytŏ za kerownicã
- Ino amerykańskŏ fana może mieć pasy
- Jazda tricyklym
Modŏ matka we Georgii we USA jechała autym z cerami i robiyła im wykłŏd ô tym, iże Bōg richtich istnieje. Coby im udowodnić, że to prŏwda, zamkła ôczy i narŏz skryńciyła na postrzodku drōgi, bo chciała pokŏzać, iże im sie nic niy stanie. Tōż auto sie roztrzaskało ô betōnowy sup. Jedna z dziouszek pedziała szandarōm „Jeji ôczy były zawarte, a ôna prawiyła bla bla bla przajã Bogu. Ôna niy chciała, żeby my miały wypadek. Ôna chciała nōm pokŏzać, iże Bōg istnieje.” Widać do niykerych niy dociyrŏ, iże nikaj we Krześcijaństwie niyma napisane, że Bōg siedzi z padym przed telewizorym i keruje ludźmi.
Zdrzōdło: Inquisitr.
We Kansas inżynier Boeinga robiōł fajer we wynajyntym dōmku nad wodōm skuli Dnia Niypodległości Malezyje, bo stamtōnd pochodzi. Ludzie ôbejzdrzeli malezyjskõ fanã i zazwōniyli do FBI pedzieć, że ftoś wywiesiōł amerykańskõ fanã ze znakami ôd Państwa Islamskigo. Chociŏż FBI wartko zbadało sprawã i pedziało, że to niyporozumiynie, chopowi bōł ôdkŏzany nojym dōmku. Amerykany to naprŏwdã intelektualnŏ awangarda w tym tydniu.
Zdrzōdło: BBC.
Policyjŏ we Lancashire we Angliji zastawiyła chopa w aucie, bo jechoł bez jednego przodnigo koła. Szandarzi ôbejzdrzeli auto przejyżdżać kole nich ino ze kōnckym felgi. Kerowca ani niy wiedzioł, iże jedzie bez koła, ale widać było, że mioł już problymy z nim wcześnij, bo to, co ôstało z felgi, to było z zamiynnika. Pody mnōm sie leko zatrzyńsie i jŏ już myślã, że świat sie wali, a chop niy spōmiarkowoł, że mu sie auto rozlatuje.
Zdrzōdło: AOL.
This vehicle was stopped by our TacOps colleagues #HU24 on the M55 after a report from concerned members of the public. The driver was unaware what the problem was 🤔 They are now aware a day in court is coming for numerous offences 👍 #T3TacOps @NWmwaypolice pic.twitter.com/ySpvr1Spzz
— Lancs Road Police (@LancsRoadPolice) March 18, 2018
szl_Latn szl_Latn szl_Latn gla_Latn szl_Latn ita_Latn szl_Latn szl_Latn szl_Latn szl_Latn eng_Latn eng_Latn